CELEX: 62019CN0400
Language: ro
Date: 2019-05-23 00:00:00
Title: Cauza C-400/19: Acțiune introdusă la 23 mai 2019 — Comisia Europeană/Ungaria

29.7.2019   
            
            
               RO
            
            
               Jurnalul Oficial al Uniunii Europene
            
            
               C 255/25
            
         
      Acțiune introdusă la 23 mai 2019 — Comisia Europeană/Ungaria
      (Cauza C-400/19)
      (2019/C 255/34)
      Limba de procedură: maghiara
      
         Părțile
      
      
         Reclamantă: Comisia Europeană (reprezentanți: A. Sipos, A. Lewis și E. Manhaeve, agenți)
      
         Pârâtă: Ungaria
      
         Concluziile reclamantei
      
      Comisia solicită Curții:
      
                  —
               
               
                  declararea faptului că, prin limitarea stabilirii libere a prețurilor de vânzare a produselor agricole și alimentare, având în vedere în special articolul 3 alineatul 2 litera u) din mezőgazdasági és élelmiszeripari termékek vonatkozásában a beszállítókkal szemben alkalmazott tisztességtelen forgalmazói magatartás tilalmáról szóló, 2009. évi XCV. törvény (Legea XCV din 2009 privind interzicerea practicilor comerciale neloiale ale furnizorilor în legătură cu produsele agricole și alimentare), Ungaria nu și-a îndeplinit obligațiile care îi revin în temeiul articolului 34 din Tratatul privind funcționarea Uniunii Europene și al Regulamentului (UE) nr. 1308/2013 al Parlamentului European și l Consiliului din 17 decembrie 2013 de instituire a unei organizări comune a piețelor produselor agricole (1);
               
            
                  —
               
               
                  obligarea Ungariei la plata cheltuielilor de judecată.
               
            
         Motivele și principalele argumente
      
      Legea XCV din 2009 privind interzicerea practicilor comerciale neloiale ale furnizorilor în legătură cu produsele agricole și alimentare (denumită în continuare „Tfmtv”) a introdus dispoziții sectoriale referitoare la stabilirea prețurilor de vânzare cu amănuntul a produselor în discuție.
      Comisia consideră că articolul 3 alineatul 2 litera u) din Tfmtv nu se referă la caracteristicile produselor agricole și alimentare, ci exclusiv la modalitățile de vânzare a acestora, motiv pentru care trebuie să fie considerată ca referindu-se la modalități de vânzare în sensul Hotărârii Keck și Mithouard (a se vedea Hotărârea din 24 noiembrie 1993, Keck și Mithouard, cauzele conexate C-267/91 și C-268/91, EU:C:1993:905). Analiza efectelor acestei măsuri permite să se afirme că ea este o restricție cantitativă în privința schimburilor comerciale între statele membre în sensul articolului 34 TFUE.
      În opinia Comisiei, articolul 3 alineatul 2 litera u) din Tfmtv nu afectează, în realitate, în mod asemănător vânzarea produselor naționale și a celor importate și nu reprezintă o măsură proporțională prin raportare la niciun obiectiv legitim cu care este asociată.
      
         (1)  Regulamentul (UE) nr. 1308/2013 al Parlamentului European și l Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului